Súradnice: 49°55′32″S 18°24′50″V﻿ / ﻿49,92556°S 18,41389°V﻿ / 49.92556; 18.41389

**Věřňovice** (poľ. *Wierzniowice*, nem. *Willmersdorf*) je časť obce Dolní Lutyně, ktorá sa nachádza v okrese Karviná. Věřňovicami preteká rieka Olše. Cez rieku vedie most, ktorý spája menšiu časť obce s väčšou. Od mosta je to 1 kilometer k starému hraničnému prechodu. V mieste mosta sa nachádza rizikový splav, pod ktorým sa tvorí nebezpečný vodný valec. V roku 2009 sa tu utopil minimálne 1 človek. Na moste sú plagáty pre vodákov, ktoré upozorňujú práve na tento splav. Pod mostom sú aj nástupné miesta pre vodákov. Rieka Olše je medzi vodákmi veľmi obľúbená, najmä v úseku Věřňovice - Zabelków. Sú tu dva hraničné priechody do Poľska: Věřňovice - Gorzyczki (Gorzyce) a Věřňovice - Łaziska (Godów). Do Věřňovíc zachádzajú dve autobusové linky, zo Stonavy a Bohumína. Z Dolní Lutyně tu vedie iba jedna úzka cesta, na ktorej vyhasli už minimálne dva ľudské životy. Obec bola poškodená povodňami roka 1997 a 2010.

Na katastrálnom území Věřňovice bola v roku 1989 vyhlásená prírodná pamiatka Věřňovice svýskytom chránených rastlín a živočíchov.

História
--------

Prvá písomná zmienka o samostatnej obci je z roku 1305, a potom 1362 odkedy až do roku 1430 patrili k Dětmaroviciam a neskôr patrili rôznym vlastníkom. V roku 1572 pripadli Věřňovice k dedine Dolní Lutyně ktorú i s okolím zakúpil Václav Cigán zo Slupska. Od roku 1577 ich vlastnil Kašpar st. Vlček z Dobrozenice, vroku 1639 ich získal Jan Jindřich Šlik a po ňom Jindřich Vilém Šlik. V roku 1700 zdedil panstvo František Taaffe a od neho ho vroku 1792 kúpil Jan Larisch-Mönnich. Od tej doby spadali Věřňovice ako súčasť dolnolutyňského panstva (spoločne sa Skřečoňou a Novou Vsou) pod Fryštátske panstvo a to až do pozemkovej reformy po 1.svetovej vojne.

Voktóbri 1938 bol vykonaný zábor obce Poľskom, nasledovalo obdobie nacistickej okupácie. Věřňovice boli oslobodené dňa 1.mája. 1945 Sovietskou armádou, počas vojnových akcií boli značne poškodené.

Vroku 1850 Věřňovice mali 628 obyvateľov, roku 1930 831 obyvateľov a 125 domov a v roku 1970 tam žilo 821 obyvateľov a stálo 195 domov.V roku 2001 žilo v obci v 218 domoch 709 obyvateľov.

A v roku 2009 tu bolo evidovaných 228 adries.

Zaujímavosti
------------

K zaujímavostiam Věřňovíc okrem iného patrí aj existencia niekdajšej poľskej exklávy  na ich katastri, ktorá zanikla ku 14. februáru 1959 s novým vytýčením štátnej hranice s Poľskom podľa zákona č. 62/1958 sb. Jedná sa o nasledujúce parcely: 894/1, 894/14, 961/2, 961/18, 962/1, 962/2, 963/1, 963/7, 963/8, 964/8, 964/9, 965/2, 966/14, 966/24, 1037/5, 1037/15, 1037/16, 1039/11, 1039/33 a 1039/34. Zaujímavé je aj to, že podľa katastra nehnuteľností sú dotknuté parcely stále vo vlastníctve Poľska.

Miestne pamiatky
----------------

* Socha sv. Jána Nepomuckého
* Kríž - náhrobok z vojny 1866

Referencie
----------

1. ↑  Liber fundationis episcopatus Vratislaviensis
2. ↑  Český štatistický úrad. *Historický lexikon obcí ČR 1869 - 2005 - 1. díl* [online]. 2007-03-03, [cit. 2015-01-06]. S. 718, 719. Dostupné online. (po česky)
3. ↑  Ministerstvo vnútra ČR. *Adresy v České republice* [online]. 2009-10-10, [cit. 2015-01-06]. Dostupné online. (po česky)
4. ↑
5. ↑
6. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Věřňovice**

Zdroj
-----

*Tento článok je čiastočný alebo úplný preklad článku Věřňovice na českej Wikipédii.*

| Obec Dolní Lutyně |
| --- |
| Dolní Lutyně • **Věřňovice** |